Vladimir Vukicevic

Vladimir Vukicevic (født 6. mai 1991) er en norsk hekkeløper. Han spesialiserer seg på 110 meter hekk, og innehar den norske rekorden på 13,42 sek, satt i Sveits i 2021. Han innehar også den norske juniorrekorden. Vladimir er sønn til friidrettstrener Petar Vukičević og yngre bror av Christina Vukicevic, som også konkurrerte i hekkeløp.

 Karriere 
 Før 2012 
Han deltok i junior-VM i 2008, men ble slått ut i sitt innledende heat, med tiden 14,59 og 8.-plass.IAAF - 110m Hurdles (99.0cm) - M   Heats , besøkt 4. mars 2012.

I NM i friidrett 2009 vant han sitt første NM-gull. Han løp på 14,36, og slo Hans Olav Uldal med nøyaktig 0,5 sekunder.

I juli 2010 deltok han i Junior-VM i Moncton i Canada. Her ble det sølv, 7 hundredeler bak franskmannen Pascal Martinot-Lagarde. Tiden ble 13,59, selv med 2,4 m/s motvind. 10. august deltok han i Folksam Grand Prix i Göteborg, der slettet han den 19 år gamle norske juniorrekorden på 110 meter hekk, som Gaute Melby Gundersen satte i 1991. Den nye juniorrekorden ble på 14,03.Aftenposten.no – Slettet 29 år gammel rekord

Ved NM i friidrett 2010 i Sandnes forsvarte han NM-gullet sitt på 110 meter hekk. Han løp på 14,20, nesten et halvt sekund foran Eivind Johan Stavang som fikk sølv.Dagbladet.no – Vukicevic forsvarte NM-gullet

Han deltok på 110 meter hekk ved U23-EM i friidrett 2011, der han løp på ny personlig rekord i semifinalen, med 13,89, og kom på syvendeplass i finalen.Østlandets blad – Vladimir fornøyd med sjuendeplass, besøkt 19. juli 2011. I august ble han også norgesmester på 110 meter hekk, med tiden 14,23.

 2012 
I EM i friidrett 2012 i Helsingfors løp han på 13,65 i kvalifiseringen, 0,12 sekunder bedre enn sin forrige personlig rekord, og gikk med det til semifinalen.Aftenposten.no - Lillebror Vukicevic nærmer seg OL-tur , besøkt 30. juni 2012.

Den 27. juli 2012 satte han ny norsk rekord på 110 meter hekk, i et stevne i Weinheim i Tyskland. Han løp da på 13,55, og slo Gaute Melby Gundersens rekord på 13,62 fra 1997.Aftenposten.no - Norsk rekord av lillebror Vukicevic, besøkt 31. august 2012.

 2013 
I slutten av januar satte han ny personlig rekord på 60 meter hekk ved et internasjonalt stevne i Wien, med tiden 7,72.Østlandets Blad - Vladimir Vukicevic kun to hundredeler fra den norske rekorden, besøkt 22. juni 2014.

Han forbedret den norske rekorden på 60 meter hekk under semifinalen i EM i friidrett innendørs 2013 til 7,69 sekDagbladet - Fornøyd med fire norske rekorder i friidretts-EM, publisert 4. mars 2013. Ved U23-EM i friidrett 2013 kom han på fjerdeplass, med tiden 13,74.Dagbladet - Tok gull med 18 hundredelers margin, besøkt 12. februar 2014.

 2014 
Foran 2014-sesongen endret Vukicevic startteknikken sin, og endret fra 8 til 7 steg før første hekk, for å unngå «tripping».VG.no - Hekk-Vukicevic: Har sluttet å trippe, besøkt 22. juni 2014.

 2015–2020 
I september 2015 satte Vukicevic norsk bestenotering innendørs med 13,73 under et stevne i Warszawa.Denne norgesrekorden fikk «ingen» med seg. adressa.no. Besøkt 25. august 2020. Under EM 2016 i Amsterdam satte Vukicevic norsk rekord med 13,54 i semifinalen. Dette holdt til 14.-plass.Vukicevic løp inn til ny rekord - ute av EM. Aftenposten. Besøkt 25. august 2020. Den 19. august 2020 forbedret Vukicevic sin norske rekord på 110 meter hekk med ett sekund da han løp på 13,53 i Székesfehérvár i Ungarn.Vukicevic sette norsk rekord i Ungarn . Sunnmøringen. Besøkt 20. august 2020.

 Medaljer i norske mesterskap 
Plassering Øvelse ÅrGull  110 meter hekk  2009, 2010, 2011, 2012, 2014, 2015, 2016, 2018, 2019, 2020, 2021, 2024Gull  60 m hekk innendørs  2011, 2016, 2018, 2020, 2023Sølv  60 m hekk innendørs  2009

 Referanser 

 Eksterne lenker 


Kategori:Norske hekkeløpere
Kategori:Norgesmestere i friidrett
Kategori:Nordmenn av serbisk opphav
Kategori:Friidrettsutøvere for SK Vidar
Kategori:Deltakere for Norge under EM i friidrett 2022
Kategori:Deltakere for Norge under EM i friidrett innendørs 2021
Kategori:Deltakere for Norge under EM i friidrett innendørs 2023
Kategori:Deltakere for Norge under EM i friidrett 2024